রং-এর বিভাগ বৈচিত্র্য সীমাহীন-কত প্রকার সম্ভাব্য মিশ্রণ এবং দীপ্তিগত প্রকাশ যে এর আছে তা সংক্ষিপ্ত গণনায় নির্ণয় করা যায় না। সুতরাং একজন শিল্পীর রং ব্যবহারের প্রচুর সুযোগ থাকে এবং চিত্তের সকল প্রকার ইঙ্গিত ও আশ্বাসকে রং-এর সাহায্যে তিনি প্রকাশ করতে পারেন। রং একটি অসাধারণ প্রকাশক্ষম শিল্প উপাদান এবং প্রকাশ-ক্ষমতার প্রাচুর্যেও কারণেই এর প্রয়োগবিধি জটিল এবং অনবরত পরিবর্তনশীল। কোন দৃষ্টিতে একজন শিল্পী রং-কে দেখেন এবং অনুভূতি ও অভিজ্ঞতার আয়ত্তে আনেন তা নির্ণয় করা খুবই কঠিন। শিল্পী সত্তাতার উপলব্ধির একান্ত নির্জনতায় সত্যকে যেভাবে আবিস্কার করেন তারই দৃশ্যগত রূপন্তর ঘটে চিত্রকর্মে অকুন্ঠ বর্ণবিভার সাহায্যে। রং-এর অপব্যয়ে নয় কন্তিু নিগুঢ়তম পরীক্ষায় সূক্ষèতিসুক্ষè ব্যঞ্জনায়তার একটি যথার্থ প্রয়োগবিধি অনেকে আবিস্কার করবার চেষ্টা করেছেন কন্তিু বিধিপ্রকরণের মধ্যে তাকে কখনও আবদ্ধ রাখা সম্ভবপর হয়নি। প্রতিবারই নতুন আবিস্কারের মধ্যেই রংএর নির্মাল্য। প্রত্যেক শিল্পীই তাঁর ব্যক্তিগত অভিজ্ঞতার অন্তসার থেকে রংএর স্বভাবকে আবিস্কার করেন এবং নিজস্ব প্রয়োগ পদ্ধতি সুষ্পষ্ট করেন।